section_heading: Životopis
paragraph_text: Potom se je vratio u domovinu. Nakon obveznog vojnog roka otišao je 1929. u Austriju gdje je bio dopisnik Obzora, Jutarnjeg lista i Večeri. Druženja se hrvatskom političkom emigracijom su ga koštala radnog mjesta u Beču. Čim su poslodavci doznali da je u kontaktu s njima, otpustili su ga. Tako se je vratio u Hrvatsku. Ondje se nakon nekoliko godina uspio zaposliti kao novinar u Jadranskom dnevniku. Kad je taj list zabranjen, radio je u Hrvatskom glasniku. Godine 1939. je dobio novo radno mjesto koje je opet bilo u svezi s tiskom i novinarstvom. Banske su ga vlasti uzele kao referenta za tisak.